**Viljandi Linnavolikogu eelarve- ja arengukomisjoni aruteluteemad või jututeemad 2019. aasta kavas ja käsitlemine koosolekutel**

1. Küsimus „Kuidas suurendada linna eelarves põhitegevuse tulemit, et tagada omafinantseerimise võimekuse kasv?“ tuleb arutlusele augustikuus, koos Viljandi linna eelarvestrateegia 2020–2025 esimese lugemise aruteluga.

(oleme seda arutanud augustikuus ja oktoobrikuus)

2. Küsimus „Milline on Holstre-Polli Vabaajakeskuse roll viljandlaste jaoks liikumisharrastusega tegelemisel? Milliste eesmärkide täitmiseks vajab keskus tegevus- ja ka investeerimistoetust?“ tuleb arutlusele juunikuus.

(juunikuus andsime loa varaliste kohustuste võtmiseks Holstre-Polli Vabaajakeskus terviseradade ja mänguväljakute ning Viljandi järve äärse tervisesporditaristu väljaarendamist perioodil 2019-2022)

3. Punkt „Viljandi Linnahoolduse edasistest perspektiividest seoses kinnisvara haldusameti funktsioonide ja tööülesannetega“ tuleb arutlusele septembrikuus (arutasime oktoobrikuus)

4. Arutada mõnel komisjoni koosolekul parkimist ning perspektiivset liikluskorraldust kesklinnas tulenevalt kesklinna kaasajastamise projektist. (arutasime novembrikuus)

5. Arutada mõnel komisjoni koosolekul parkimist ning perspektiivset liikluskorraldust  Männimäel Riia maanteel ning kogu Männimäe elamurajoonis ja tööstuspiirkonnas tulenevalt Järveotsa elamuala arengutest ja liiklustiheduse kasvust. (arutasime novembrikuus)

6. Arutada kergliiklusteede ülelinnalise võrgustiku teemaplaneeringu sisendit koos majanduskomisjoniga aasta lõpu poole. (arutasime novembrikuus)

7. Novembrikuu koosolekuks palub komisjon linnavalitsuselt ülevaadet, kuidas on läinud kinnisvara müügiga ja hangetega ning vastavate plaanide täitmisega (arutasime detsembrikuus)

Kokkuvõtte koostas Viljandi Linnavolikogu koordinaator Elika Vahter